सप्ताह के चौथे कारोबारी दिन गुरुवार को रुपए की शुरुआत मजबूती के साथ हुई। डॉलर के मुकाबले रुपए 12 पैसे बढ़कर 68.30 के स्तर पर खुला। हालांकि बुधवार को रुपए 18 महीने के निचले स्तर पर बंद हुआ। कमजोर शुरुआत के बाद रुपए में गिरावट बढ़ती गई और कारोबार के अंत में डॉलर के मुकाबले रुपया 38 पैसे की कमजोरी के साथ 68.42 के स्तर पर बंद हुआ। रुपए की शुरुआत भी कमजोरी के साथ हुई थी। डॉलर के मुकाबले रुपए 11 पैसे की गिरावट के साथ 68.15 पर खुला था।